**Аляксей Хадневіч** (нар. 2 лістапада 1987, Свіслач) — беларускі футбаліст, нападнік. У цяперашні час працуе трэнерам у петрыкаўскім «Шахцёры».

Клубная кар’ера
---------------

Выхаванец мінскай «Зоркі-БДУ», выступаў таксама за рэзервовыя каманды «Дарыды» і МТЗ-РІПА. У 2008 годзе далучыўся да дзяржынскай «Лівадыі», разам з якой стаў найлепшым бамбардзірам Другой лігі. На наступны год перайшоў у «Рудзенск», якому дапамог перамагчы ў Другой лізе і выйсці ў Першую лігу. У другой палове сезона 2010 гуляў за мінскі СКВІЧ, які заняў у Першай лізе другое месца, але ў стыкавых матчах за месца ў Вышэйшай лізе саступіў жодзінскаму «Тарпеда». У пачатку 2011 года зноў гуляў за «Рудзенск», пасля перайшоў у «Гарадзею», дзе не здолеў замацавацца ў аснове.

Сезон 2012 зноў пачынаў у Другой лізе ў дзяржынскай «Лівадыі», пасля перабраўся ў «Зорку-БДУ». У першай палове 2013 года паўторна далучыўся да СКВІЧа, аднак каманда была аўтсайдарам Першай лігі, і пасля першай паловы сезона вярнуўся ў «Зорку-БДУ». У сезоне 2014 сталічны клуб атрымаў месца ў Першай лізе, а Хадневіч стаў адным з асноўных ігракоў каманды.

У жніўні 2014 года разам з таварышам па «Зорцы» Сяргеем Русецкім на правах арэнды далучыўся да магілёўскага «Дняпра», у складзе якога дэбютаваў у Вышэйшай лізе. Аднак у аснове замацавацца не здолеў, а каманда па выніках сезона выбыла ў Першую лігу. З 2015 года зноў стаў гуляць за «Зорку-БДУ», а ў жніўні таго ж года перайшоў у «Смалявічы-СТІ». У пачатку 2016 года стаў іграком «Оршы», дзе выступаў на працягу двух гадоў.

У пачатку 2018 года стаў трэніравацца з «Крумкачамі», аднак клуб не атрымаў ліцэнзію на сезон 2018. Там не менш, у красавіку папоўніў склад каманды, якая заявілся ў Другую лігу. Забіў за сезон 11 галоў і дапамог камандзе выйсці ў Першую лігу, аднак сам у лютым 2019 года пакінуў каманду. Сезон 2019 пачаў у складзе «Узды», з 30 галамі стаў найлепшым бамбардзірам Другой лігі.

У пачатку 2020 года далучыўся да петрыкаўскага «Шахцёра» ў Другой лізе. Стаў асноўным нападнікам каманды, дапамог ёй выйсці ў Першую лігу. Па заканчэнні сезона 2020 пакінуў «Шахцёр». У сакавіку 2021 года стаў іграком «Астраўца», якому па выніках сезона 2021 дапамог перамагчы ў Другой лізе, а сам зноў стаў найлепшым бамбардзірам турніру. У 2022 годзе гуляў за «Астравец» у Першай лізе, а па заканчэнні сезона пакінуў клуб. У 2023 годзе выступаў за чэрвеньскі «Колас».

У сакавіку 2024 года ўвайшоў у трэнерскі штаб петрыкаўскіага «Шахцёра».

Дасягненні
----------

* Беларусь Пераможца Другой лігі чэмпіянату Беларусі (2): 2009, 2021
* Беларусь Найлепшы бамбардзір Другой лігі чэмпіянату Беларусі (3): 2008 (19 галоў), 2019 (30 галоў), 2021 (59 галоў)

Крыніцы
-------

1. ↑  Aleksey Khodnevich // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  «Днепр» арендовал Русецкого и Ходневича (руск.). *by.tribuna.com*.
3. ↑  Юзвович, Ходневич и Кухаренок стали игроками "Смолевичей-СТИ" (руск.). *football.by* (6 жніўня 2015). Праверана 22 сакавіка 2024.
4. ↑  Гигевич, Ходневич и еще пять игроков пополнили состав "Орши" (руск.). *football.by* (15 красавіка 2016). Праверана 22 сакавіка 2024.
5. ↑  Ходневич сменил "Оршу" на НФК "Крумкачы" (руск.). *football.by* (12 красавіка 2018). Праверана 22 сакавіка 2024.
6. ↑  Ходневич покинул НФК (руск.). *football.by* (3 лютага 2019). Праверана 22 сакавіка 2024.
7. ↑  Букаткин, Кашевский и Ходневич продолжат свои карьеры в "Островце" (руск.). *football.by* (15 сакавіка 2021). Праверана 22 сакавіка 2024.
8. ↑  "Островец" и "Молодечно-2018" сохраняют составы, "Слоним-2017" обновляется (руск.). *football.by* (25 студзеня 2023). Праверана 22 сакавіка 2024.
9. ↑  Петриковский "Шахтер" усилил тренерский штаб новым специалистом (руск.). *football.by* (9 сакавіка 2024). Праверана 22 сакавіка 2024.
10. ↑  Дмитрий Данилевич возглавил "Шахтер-2" (руск.). *football.by* (21 сакавіка 2024). Праверана 22 сакавіка 2024.

Спасылкі
--------

* Профіль на сайце *kick-off.by* (руск.)

|  |  |
| --- | --- |
| ⚙️   Тэматычныя сайты | by.tribuna.com · FootballDatabase.eu · FootballFacts.ru · Soccerway · teams.by · Transfermarkt (ігрок) · Прэсбол |